
REPUBLIKA   HRVATSKA
TRGOVAČKI SUD U ZADRU


 R E P U B L I K A  H R V A T S K A 

R  J  E  Š  E  N  J  E

Trgovački sud u Zadru (OIB:39670464653), po sucu ovog suda Ardeni Bajlo, u stečajnom postupku nad dužnikom BILI GALEB d.o.o., Benkovac, Stjepana Radića 1, OIB: 52260223040, odlučujući o zahtjevu za naknadu troška kojeg je podnijela punomoćnica stečajnog vjerovnika odvjetnica Irena Gulan Šimurina,  dana 24. veljače 2017. 

r i j e š i o   j e


I. Odbija se zahtjev za naknadu troška punomoćnice stečajnog vjerovnika PATRIOT d.o.o. Zadar, Irene Gulan Šimurina u iznosu od 275.744,00 kuna. 

Obrazloženje

	Punomoćnica stečajnog vjerovnika, odvjetnica Irena Gulan Šimurina je dana 22. veljače 2017. podnijela zahtjev za naknadu troška vjerovnika Patriot d.o.o. Zadar u  stečajnom postupku nad stečajnim dužnikom BILI GALEB d.o.o. Benkovac u iznosu od 275.744,00 kuna.
	Zahtjev nije osnovan.
Odredbom čl. 20. Stečajnog zakona (Narodne novine 71/15) propisano je da u predstečajnom i stečajnom postupku svaki vjerovnik snosi svoje troškove, ako zakonom nije drugačije određeno. Zakon poznaje drugačije određenje samo u slučaju radnji koje poduzima Financijska agencija.
	Kako dakle je riječ o troškovima punomoćnice vjerovnik stečajnog dužnika to je evidentno upravo u skladu s odredbom čl. 20. Stečajnog zakona troškove dužan snositi sam vjerovnik, pa je stoga odlučeno kao u izreci. 


U Zadru, dana 24. veljače 2017.


                                                       Sutkinja:
                                                                                           Ardena Bajlo


 
POUKA O PRAVNOM LIJEKU
Protiv ovog rješenja može se izjaviti žalba Visokom trgovačkom sudu Republike Hrvatske u roku od 8 dana od dana dostave, u tri primjerka, sve putem ovog suda. 

Dostaviti:  
1. E-oglasna ploča
1. odvjetnici Ireni Gulan Šimurina
1. U spis
 

